Diari Oficial de la Generalitat Valenciana


Sumari del DOGV 8413, del 30-10-2018 (2018/9961)

RESOLUCIÓ de 24 d'octubre de 2018, de la Direcció General d'Obres Públiques, Transport i Mobilitat, per la qual s'amplien, per a l'any 2018, determinades franges horàries de prestació lliure del servei en el sistema de descans obligatori i la limitació diària en la prestació del servei del taxi a l'àrea de prestació conjunta de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8413

Data del DOGV
:   30-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9961


Data del document
:   24-10-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 24 d'octubre de 2018, de la Direcció General d'Obres Públiques, Transport i Mobilitat, per la qual s'amplien, per a l'any 2018, determinades franges horàries de prestació lliure del servei en el sistema de descans obligatori i la limitació diària en la prestació del servei del taxi a l'àrea de prestació conjunta de València. [2018/9961]  
  
L'Ordre 9/2018, de 29 de juny, de la Conselleria d'Habitatge, Obres Públiques i Vertebració del Territori, per la qual es regula el sistema de descans obligatori i la limitació diària en la prestació del servei del taxi en l'àrea de prestació conjunta de València, sobre la base del que es disposa en l'article 15.1.c de la Llei 13/2017, de 8 de novembre, de la Generalitat, del taxi de la Comunitat Valenciana, atribueix a l'Administració la facultat per a prendre mesures d'harmonització de la competència entre els taxistes, entre aquestes, el control de temps màxims de conducció o de descans obligatoris per als conductors.  
L'article 4.1 d'aquesta Ordre 9/2018, de 29 de juny, estableix que la prestació del servei de taxi, amb caràcter general, en l'àrea de prestació conjunta de València, es farà sota el règim de descans obligatori d'un dia setmanal de dilluns a divendres, i un cap de setmana sí i un altre no, alternativament, segons l'autorització siga parella o imparella.  
L'article 4.2 estableix que la persona titular de la direcció general competent en matèria de transport, establirà:  
a) Els torns de descans i les particularitats de les setmanes de Falles, Nadal, Any Nou, festius o esdeveniments en els quals augmente la demanda i es requerisca major nombre de taxis circulant.  
b) Els torns de descans del període estival, especialment el mes d'agost, i dels períodes de Setmana Santa i Pasqua, en els quals decreix la demanda.  
c) Els torns de descans dels mesos de maig, juny, juliol i setembre o en determinats horaris, en els supòsits en què estiga previst l'increment de la demanda.  
L'article 4.3 estableix que mitjançant resolució de la persona titular de la direcció general competent en matèria de transports, es podran establir torns concrets per als vehicles adaptats a persones amb mobilitat reduïda.  
La Resolució de 13 de juliol de 2018, de la Direcció General d'Obres Públiques, Transport i Mobilitat, per la qual es determinen, per a l'any 2018, els dies de descans obligatori en la prestació de serveis de taxis a l'àrea de prestació conjunta de València i s'aprova el calendari per als dies festius, va desenvolupar per a l'any 2018 el que s'estableix en l'Ordre 9/2018, de 29 de juny. En aquests moments, es fa necessària l'ampliació de les franges horàries sense descans obligatori en els mesos de novembre, desembre i gener de 2019, i modificar l'apartat quart de la Resolució de 13 de juliol i l'apartat seté en els quals es fixen els dies especials sense descans obligatori.  
Per tot el que s'ha exposat anteriorment, en l'ús de les facultats atribuïdes en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Prestació del servei durant els dissabtes i diumenges  
Durant els mesos de novembre i desembre, i el mes de gener de 2019, la franja horària sense descans obligatori, s'amplia i permet que treballen totes les llicències de l'àrea de prestació conjunta amb independència del descans setmanal que tinguen assignat de la manera següent:  
  
Mes Franja horària sense descans obligatori  
Novembre De les 00.00 a les 07.00  
Desembre De les 00.00 a les 07.00  
Gener (2019) De les 00.00 a les 07.00  
  
  
  
  
Segon. Lliure prestació del servei en dies especials  
Sense perjudici del que es disposa en la normativa sobre la durada màxima diària de prestació del servei, es permet la prestació del servei de taxi a totes les llicències en les franges horàries següents, amb independència del descans setmanal que tinguen assignat:  
  
Dia Franja horària sense descans obligatori  
17 de novembre De les 00.00 a les 07.00  
18 de novembre De les 00.00 a les 07:00  
18 de novembre De les 15.00 a les 19.00  
16 desembre De les 03.00 a les 07.00  
23 desembre De les 03.00 a les 07.00  
30 desembre De les 03.00 a les 07.00  
1 gener de 2019 (Nit de Cap d'Any) De les 00.00 a les 07.00  
6 gener de 2019 (Nit de Reis) De les 03.00 a les 07.00  
  
  
  
Tercer. Efectes  
La present resolució serà aplicable a partir de l'endemà de la publicació i romandrà vigent la Resolució de 13 de juliol de 2018, de la Direcció General d'Obres Públiques, Transport i Mobilitat, per la qual es determinen, per a l'any 2018, els dies de descans obligatori en la prestació de serveis de taxis a l'àrea de prestació conjunta de València i s'aprova el calendari per als dies festius (DOGV 8346, 25.07.2018) en tots aquells aspectes no modificats en aquesta resolució.  
  
  
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 24 d'octubre de 2018.- El director general d'Obres Públiques, Transport i Mobilitat: Carlos Domingo Soler.